Ajuntament de ... 

ORDENANÇA FISCAL NÚM. 31

TAXA PER LA PRESTACIÓ DELS SERVEIS D’ENSENYAMENTS ESPECIALS EN ESTABLIMENTS MUNICIPALS

Article 1r.- Fonament i naturalesa

A l’empara del previst als articles 57 i 20.4.v) del text refós de la Llei reguladora de les hisendes locals aprovat pel Reial decret legislatiu 2/2004, de 5 de març (TRLRHL), de conformitat amb allò que disposen els articles 15 a 19 d’aquest text legal, aquest Ajuntament estableix la taxa per la prestació de serveis i la realització d’activitats d’ensenyament en l’escola de música i en altres establiments docents municipals, que es regirà per aquesta Ordenança fiscal.

Article 2n.- Fet imposable

Constitueix el fet imposable de la taxa la prestació de serveis i la realització d’activitats d’ensenyament en l’escola de Música i en altres establiments docents municipals, destinats a impartir ensenyaments especials.

Article 3r.- Subjectes passius

1. Són subjectes passius de la taxa, en concepte de contribuents, les persones físiques que sol·licitin o es beneficiïn de la prestació de serveis o realització de les activitats d’ensenyament que es detallen a l’article 6 d’aquesta Ordenança.

2. Quan els alumnes matriculats siguin menors d’edat, els seus pares o tutors restaran obligats al pagament.

Article 4t.- Responsables i successors

1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.

Article 5è.- Beneficis fiscals

1. No s’aplicaran exempcions ni bonificacions per a la determinació del deute tributari que els subjectes passius hagin de satisfer per aquesta taxa.

2. A l’article 6.2 d’aquesta Ordenança es contenen tarifes reduïdes aplicables quan els subjectes passius acreditin escassa capacitat econòmica.

Article 6è.- Quota tributària

1. La quota tributària es determinarà en funció de la tipologia de serveis d’ensenyaments especials que s’hagin sol·licitat o que s'utilitzin.

A aquest efecte s'aplicaran les tarifes següents:

	Epígraf 1. Escola de Música
	€

	Quota per matrícula
	

	Quota mensual classes d’iniciació per a alumnes fins a 16 anys 
	

	Quota mensual classes d’iniciació per a alumnes majors de 16 anys 
	

	Quota mensual classes col·lectives, sense instrument, per a alumnes fins a 16 anys 
	

	Quota mensual classes col·lectives, sense instrument, per a alumnes majors de 16 anys 
	

	Quota mensual classes que inclouen l’aprenentatge d’un instrument, per a alumnes fins a 16 anys
	

	Quota mensual classes que inclouen l’aprenentatge d’un instrument, per a alumnes majors de 16 anys
	

	Quota mensual classes agrupacions corals
	


	Epígraf 2.
	€

	..........
	


2. En situacions d’escassa capacitat econòmica, que valorarà l’Àrea de Serveis Socials de l’Ajuntament, quan s’imparteixin altres ensenyaments especials, s’aplicaran les tarifes reduïdes següents:
	 
	€

	..........
	


Article 7è.- Meritació i període impositiu

1. La taxa per ensenyament a l’Escola de Música es merita en el moment de formalitzar la inscripció o matrícula a cada curs escolar, independentment de l'efectiva recepció  de l'ensenyament derivada de causes imputables al sol·licitant.

2. En les taxes per ensenyaments diferents a l’esmentat a l’apartat 1, s’aplicaran els criteris següents:

a) En el cas de serveis que s’han de dur a terme en terminis inferiors a un curs escolar, la taxa es meritarà  en el moment de presentació de la sol·licitud del servei, el qual no es realitzarà sense que s’hagi efectuat el pagament de la taxa.
b) En el cas de serveis d'ensenyament que s’estenguin a diversos mesos, la taxa es meritarà  en el moment en el qual s’iniciï la prestació del servei o la realització de l’activitat d’ensenyaments especials.

Article 8è.- Règim de declaració i d’ingrés
1. La taxa s’exigirà en règim d’autoliquidació, que es presentarà i pagarà en el moment en el qual es formalitzi la inscripció o matricula en els següents supòsits:

a) Ensenyaments especials de duració inferior o igual a 1 mes.

b) Ensenyaments especials de duració superior a 1 mes, pel que es refereix al primer mes.
Alternativament, es podrà presentar davant el Servei Municipal competent una declaració amb indicació dels elements necessaris per tal de determinar el deute tributari, i en aquest cas es practicarà la liquidació corresponent per part de l'Administració. 

2. En el cas de la taxa per ensenyaments especials que s’estengui al llarg de diversos mesos, una vegada transcorregut el primer mes natural següent a la data d’inici de la prestació del servei, caldrà pagar la quota mensual en els terminis fixats per l’Ajuntament.

En aquest cas, el pagament de la taxa es podrà fer mitjançant domiciliació bancària, que sol·licitarà l’interessat en les oficines municipals.

Article 9è.- Infraccions i sancions

Pel que respecta a les infraccions i sancions tributàries que, en relació a la taxa reguladora en aquesta Ordenança, resultin procedents, s’aplicarà el que disposa la Llei general tributària i l’Ordenança general.

Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el ...... i que ha quedat definitivament aprovada en data ......, entrarà en vigor al dia següent al de publicació en el Butlletí Oficial de la Província de Barcelona i regirà fins la seva modificació o derogació expressa.
